Source: https://osobnost.aktuality.sk/muhammad-mursi/
Timestamp: 2019-10-21 01:25:06+00:00

Document:
Osobný profil Muhammad Mursí | Aktuality.sk
Muhammad Muhammad Mursi Issa Al-Aját sa narodil 20. augusta 1951.
V úrade bol od 30. júna 2012 do 3. júla 2013, kedy bol zvrhnutý vojenským prevratom.
Mursí je bývalý predseda Strany slobody a spravodlivosti, ktorá bola založená Moslimským bratstvom po egyptskej revolúcii v roku 2011. V rokoch 2000 až 2005 bol členom Ľudového zhromaždenia - dolná komora egyptského parlamentu.
24. júla 2012 bol zvolený do úradu prezidenta, keď vo voľbách porazil svojho konkurenta Ahmada Šafíka, posledného predsedu vlády bývalého prezidenta Husního Mubaraka. Po oznámení výsledkov prezidentských volieb zložil funkciu predsedu Strany slobody a spravodlivosti.
Narodil sa v dedine Adva v egyptskom guvernoráte Šarkíja. Študoval na Káhirskej univerzite, kde v rokoch 1975 a 1978 obdržal bakalársky respektíve magisterský titul v odbore inžinierstva. V štúdiách následne pokračoval v Spojených štátoch, kde v roku 1982 obdržal na Univerzite južnej Kalifornie titul PhD. (taktiež v odbore inžinierstva). Po ukončení štúdia zostal na univerzite a pracoval tam až do roku 1985 ako odborný asistent. V roku 1985 sa vrátil do Egypta, kde sa stal učiteľom na univerzite v Zagazigu. So svojou ženou Najou Mahmúd sa oženil v roku 1979. Majú spolu päť detí, pričom dve z nich sa narodili v Kalifornií a majú americké občianstvo.
V rokoch 2000 až 2005 bol členom egyptského parlamentu, do ktorého bol zvolený ako nezávislý, lebo strane Moslimského bratstva nebolo za vlády prezidenta Husního Mubaraka dovolené kandidovať. Členom Moslimského bratstva bol až do roku 2011, kedy prestúpil do novo vzniknutej strany „Strana slobody a spravodlivosti", ktorú založilo práve Moslimské bratstvo a jeho si zvolilo za prvého predsedu tejto strany. Potom, čo bol v roku 2012 ich kandidát na funkciu prezidenta Chairat El-Šáter vylúčený z prezidentských volieb, sa on sám (najprv bol nominovaný ako záložný kandidát) stal novým kandidátom Strany slobody a spravodlivosti na funkciu prezidenta Egyptskej republiky.
Mursí zložil 30. júna 2012 prezidentskú prísahu a stal sa prvým demokraticky zvoleným prezidentom Egypta. V pozícií prezidenta nahradil Husního Mubaraka, ktorý rezignoval na svoj post 11. februára 2011.
V lete 2013 však Egypt zachvátili protesty proti Mursímu. Dňa 1. júla ho opozícia vyzvala k odstúpeniu, inak pohrozila kampaňou občianskej neposlušnosti. Ultimátum o deň neskôr vypršalo. Mursí neodstúpil. Odmietol aj druhé ultimátum taktiež z 1. júla, v ktorom armáda vyzvala politikov, aby sa do 3. júla rámcovo dohodli na usporiadaní zeme a vyšli v ústrety „požiadavkám ľudu". Po vypršaní ultimáta armáda Mursího zvrhla, pozastavila platnosť ústavy a vyhlásila úmysel presadiť skoré usporiadanie predčasných volieb. Prezidentský úrad po odchode Mursího na prechodnú dobu prevzal predseda Ústavného súdu Adlí Mansúr.
Mursí bol zbavený moci a držaný armádou na neznámom mieste v izolácii. Dňa 26. júla 2013 uvalila naňho dva týždne väzby a obvinila ho zo spiknutia s Hamásom a z podielu na únosoch a vraždách vojakov a väzňov.
15.11.2016 12:28 Správy Súd v Egypte zrušil rozsudok smrti nad bývalým prezidentom Zosadený Muhammad Mursí bol obviňovaný z organizovania hromadného úteku väzňov počas protestov v roku 2011. Čelí ešte...
07.05.2016 18:20 Zahraničné správy Egypt odsúdil 6 ľudí na trest smrti za poskytnutie tajných dokumentov Kataru Šesť ľudí dnes odsúdil egyptský súd na trest smrti. Počas vlády islamistického egyptského prezidenta Muhammada Mursího...
17.05.2015 08:37 Zahraničné správy USA znepokojil rozsudok smrti nad egyptským exprezidentom Egypt sa v nasledujúcich dňoch zahraničnej kritike rozhodne nevyhne.
03.05.2014 17:03 Zahraničné správy Vyše stovku stúpencov egyptského exprezidenta Mursího odsúdili na 10 rokov Súd v Egypte poslal v sobotu na 10 rokov do väzenia 102 stúpencov zvrhnutého islamistického prezidenta Muhammada...
24.01.2014 17:20 Zahraničné správy Násilie v Egypte: Stúpenci zosadeného prezidenta útočia na bezpečnostné sily Prudké boje medzi stúpencami zosadeného egyptského prezidenta Muhammada Mursího a príslušníkmi bezpečnosti vypukli dnes...
04.11.2013 13:18 Zahraničné správy Sledovaný proces so zvrhnutým prezidentom Mursím odročili Súd v egyptskej Káhire odročil dnes pojednávanie so zosadeným prezidentom Muhammadom Mursím a jeho spoluobžalovanými...
04.11.2013 08:02 Zahraničné správy Dnes začína ostro sledovaný proces s Mursím Zosadeného egyptského prezidenta Muhammada Mursího previezli dnes vrtuľníkom na policajnú akadémiu v Káhire, kde sa...
03.09.2013 14:55 Zahraničné správy Egyptský súd nariadil zatvorenie miestnej pobočky al-Džazíry Egyptský súd dnes nariadil zastavenie vysielania miestnej pobočky televízie al-Džazíra a troch ďalších staníc za to,...
24.08.2012 20:49 Zahraničné správy Odporcovia egyptského prezidenta prvýkrát masovo protestovali v uliciach Káhiry Prívrženci a odporcovia egyptského prezidenta Muhammada Mursího sa dnes v Káhire dostali do prvého otvoreného...
Aktuality > Osobnosti > Muhammad Mursí

References: Súd 
 súd 
 Súd 
 Súd 
 súd 
 súd